Након битке код Гаугамеле (331. п. н. е.) и пропасти Ахеменидске Перзије, сатрап Оронт -{III}- је преузео источну Јерменију (тзв. „Велика Јерменија”), док су западна подручја уједињена под сатрапом Митридатом у такозвану „Малу Јерменију”, и обе државе су прогласиле самосталност. До 3. века п. н. е. Мала Јерменија се проширила према југу, све до обала Црног Мора (данашња турска покрајина Киликија). Од ових Јерменаца је настао данашњи народ Амшенци који живе у турској покрајини Хемшин.